CELEX: 62015TN0224
Language: el
Date: 2015-05-06 00:00:00
Title: Υπόθεση T-224/15: Προσφυγή της 6ης Μαΐου 2015 — Cofely Solelec κ.λπ. κατά Κοινοβουλίου

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/41
            
         Προσφυγή της 6ης Μαΐου 2015 — Cofely Solelec κ.λπ. κατά Κοινοβουλίου
   (Υπόθεση T-224/15)
   (2015/C 205/55)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Cofely Solelec (Esch-sur-Alzette, Λουξεμβούργο), Mannelli & Associés SA (Bertrange, Λουξεμβούργο) και Cofely Fabricom (Βρυξέλλες, Βέλγιο) (εκπρόσωπος: S. Marx, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               Να ακυρώσει την απόφαση αριθ. 103299 της Γενικής Διευθύνσεως Υποδομών και Υλικοτεχνικής Υποστηρίξεως του Ευρωπαϊκού Κοινοβουλίου, της 27ης Απριλίου 2015, με την οποία απορρίφθηκε η προσφορά της προσφεύγουσας σχετικά με την παρτίδα 75 «ηλεκτρισμός — ρεύμα υψηλής ισχύος», η οποία υποβλήθηκε στις 29 Σεπτεμβρίου 2014, στο πλαίσιο του διαγωνισμού με στοιχεία αναφοράς INLO-D-UPIL-T-14-AO4 σχετικά με το σχέδιο επεκτάσεως και ανακαινίσεως του κτηρίου Konrad Adenauer στο Λουξεμβούργο και την απόφαση με την οποία η εκτέλεση της συμβάσεως ανατέθηκε σε άλλον υποψήφιο·
            
         
               —
            
            
               Να διατάξει την προσκόμιση των ακόλουθων εγγράφων:
               
                           —
                        
                        
                           της εκθέσεως της επιτροπής αξιολογήσεως την οποία μνημονεύει το καθού στην επιστολή με αριθμό πρωτοκόλλου 101690, της 27ης Φεβρουαρίου 2015, και
                        
                     
                           —
                        
                        
                           των εγγράφων του φακέλου συνάψεως συμβάσεων όπου καταγράφονται οι επαφές μεταξύ του Ευρωπαϊκού Κοινοβουλίου και των υποψηφίων, σύμφωνα με το άρθρο 160, παράγραφος 4, του κατ’ εξουσιοδότηση κανονισμού (ΕΕ) 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) 1605/2002 του Συμβουλίου·
                        
                     
         
               —
            
            
               Να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν δύο λόγους.
   
               1.
            
            
               Ο πρώτος λόγος αντλείται από μη τήρηση των κριτηρίων επιλογής και ειδικότερα των κριτηρίων σχετικά με την χρηματοοικονομική, την τεχνική και επαγγελματική ικανότητα.
            
         
               2.
            
            
               Ο δεύτερος λόγος αντλείται από μη τήρηση των κριτηρίων αναθέσεως. Οι προσφεύγουσες διατείνονται ότι, καθόσον καταδεικνύεται, με τη σύγκριση της προσφοράς του αναδόχου με τις προσφορές των λοιπών υποψηφίων, ότι η πρώτη είναι ασυνήθιστα χαμηλή, το καθού έπρεπε να απορρίψει την προσφορά και να αναθέσει την εκτέλεση της συμβάσεως στις προσφεύγουσες.